Naziv kolegija: Ideje i teorije multikulturalizma i njihova kritika
Ime nastavnika: Milan Mesić, voditelj
Trajanje kolegija: jedan semestar (zimski)

Status kolegija: izborni

Oblik nastave: predavanja -1 sat; seminari - 3 sata
Broj ECTS bodova: 6

Uvjet za upis kolegija: upisan 5. semestar

Ciljevi kolegija:
Upoznavanje s idejama, teorijskim konceptima i 

politikama multikulturalizma, te njihovim kritikama, kako konzervativne tako i liberalne provenijencije. Potaknuti studentice i studente da kritički misle o svijetu u kome živimo (o krizi moderniteta i kulturnim različitostima), i osobito o kulturnoj i vrijednosnoj uvjetovanosti, i time nužno ograničenosti, naših svjetonazora. Naučiti ih cijeniti kulturna, duhovna i znanstvena dostignuća europskoga svijeta kome pripadamo (i to ne smao njegovih muških protagonista), ali i dostignuća drugih civilizacija i kultura, koja su povijesno nepravedno zanemarivana, zahvaljujući vladajućoj eurocentričkoj perspektivi.
Sadržaj kolegija:
Razlozi  kulturnog pluralizma (različitosti) 

suvremenoga svijeta (postkolonijalizam, globalizacija, migracije, reafirmacija nacionalnih manjina, osvješćivanje domorodačkih naroda, politika identiteta i dr.). Tradicionalna shvaćanja kulture i (postmoderni) koncepti hibriditeta. Teoretičari multikulturalizma, desni i lijevi kritičari. Afirmativna akcija. Politička korektnost. 

Feminizam i multikulturalizam. Multikulturalističko obrazovanje.

Studenske obaveze:
Bodovanje svih aspekata sudjelovanja u nastavi i savladavanju gradiva: redovitost dolaženja na nastavu; aktivnost na seminarima, obavezni seminarski rad, inicijative za dodatne radove; usmeni ispit (nije obavezan).

Raspored rada (po tjednima):
1)   upoznavanje studenata s nastavnim planom i programom kolegija

      upoznavanje s pravilima bodovanja (ocjenjivanja) - upis studenata u seminar

2)   Predavanje: Uvod u nastanak multikulturalizma kao pojma i diskursa

      upis studenata u seminar

3)  Predavanje: Okolnosti multikulturalizma – svijet u kome živimo

      podjela seminarskih tema

4)  Seminarska tema*:  politika priznavanja – Charles Taylor
ciljevi i zadaci: upoznati se s jednim od ključnih koncepata multikulturalističke teorije – politikom priznavanja (rekognicije)
5)  Seminarska tema: liberalni multikulturalizam – Will Kymlicka

      ciljevi i zadaci: upoznati se s konceptima jednog od najistaknutijih teoretičara liberalnog multikulturalizma: manjinska i polietnička prava, te prava na posebnu predstavljenost   

6)  Seminarska tema: radikalni multikulturalizam – Iris M. Young

      ciljevi i zadaci: upoznavanje s jednom radikalnom koncepcijom multikulturalizma: koncept diferenciranih građansko-državljanskih prava (citizenship)   

7)  Seminarska tema: dijaloška ili integralna teorija multikulturalizma – Bhikhu Parekh

ciljevi i zadaci: upoznavanje s teorijom multikulturalizma koja nastoji izaći izvan okvira liberalizma      
8)  Seminarska tema: tipologije multikulturalizma
     ciljevi i zadaci: upoznavanje s različitim tipologijama multikulturalizma: liberalni, konzumeristički i korporacijski, naspram kritičkog, radikalnog, transformacijskog

9)  Seminarska tema: kritike multikulturalizma I – kritike s desna (Schlesinger, Schmidt..)

    ciljevi i zadaci: upoznati se s kritikama multikulturalizma kao teorije i politike desno orijentiranih teoretičara društva, koji u njemu vide ljevičarsku antieuroameričku koncepciju pogubnu za društvo, nacionalno jedinstvo i obrazovanje

10) Seminarska tema: kritike multikulturalizma II – kritike s lijeva (B. Barry)

      ciljevi i zadaci: upoznati se s najistaknutijim kritičarom multikulturalizma sa stajališta ortodoksnog liberalizma

11) Seminarska tema: odgovori zagovornika multikulturalizma na kritike (Freeman, Kelly, Tully, Squires, Parekh, Kukathas...)

      Ciljevi i zadaci: upoznati se s raznim aspektima obrane multikulturalističke pozicije

12) Seminarska tema: afirmativna akcija
      ciljevi i zadaci: upoznati se s idejama i programima afirmativne akcije, osobito na američkim sveučilištima i njezinom kritikom

13) Seminarska tema: politička korektnost
      ciljevi i zadaci: upoznati se s idejama i kritikom 'političke korektnosti, osobito na američkim sveučilištima

14) Seminarska tema: multikulturalizam i građansko-državljanski status (citizenship)

     ciljevi i zadaci: upoznati se s pitanjima krize nacionalnog državljanstva i novim konceptima (postnacionalno članstvo, multikulturalističko državljanstvo i dr.)

15) Seminarska tema: završna opća rasprava o multikulturalizmu 

 (*osnovni tekstovi za sve teme seminara nalaze se u knjizi M. Mesića Multikulturalizam) 

